**Atbildes uz biežāk uzdotajiem jautājumiem par 2014.-2020.gada plānošanas perioda tehniskās palīdzības projektu sagatavošanas un īstenošanas jautājumiem**

1. **Vai 25.08.2015. Ministru kabineta noteikumos Nr.485 (MKN Nr.485) noteiktās projekta vadības personāla atlīdzības izmaksas - ne vairāk kā 26 500 euro, ir attiecināmas uz katru projektā paredzēto projekta vadības personāla amata vietu ?**

Saskaņā ar Ministru kabineta noteikumu Nr.485 anotācijā minēto, atlīdzības apjoms 26 500 euro ir attiecināms ne vairāk kā uz divām projekta vadības personāla amata vietām kopā.

1. **Ja uz projekta iesnieguma iesniegšanas brīdi nav noslēgts sadarbības līgums ar sadarbības partneri, vai kopā ar projekta pieteikumu ir jāiesniedz nodoma protokols?**

Kopā ar projekta iesniegumu nodoma protokols nav jāiesniedz.

1. **Kad ir jāslēdz sadarbības līgums ar sadarbības partneri?**

Sadarbības līgumu ar sadarbības partneri ir jānoslēdz pēc vienošanās noslēgšanas par tehniskās palīdzības projekta īstenošanu, līdz sadarbības partnerim tiek veikts maksājums. Vēlams līdz 2016.gada janvāra sākumam.

1. **Kas veiks aptauju “Sabiedrības informētība par Eiropas Savienības fondu līdzekļu apguvi Latvijā”, kuras ietvaros tiks iegūts 10.1.2.SAM rezultāta rādītājs?**

Aptauju veiks vadošā iestāde.

1. **Vai 11.1.1. SAM un 12.1.1. SAM ietvaros iznākuma rādītājā “ES fondu vadībā, īstenošanā un uzraudzībā iesaistīto personu skaits, kas piedalījušās apmācībās” ir norādāmas unikālas personas?**

Jā, iznākumā rādītājā ir norādāmas unikālas personas.

1. **Kādus uzraudzības rādītājus norādīt katra SAM ietvaros, sagatavojot projekta iesnieguma pieteikumu?**

Uzraudzības rādītājus var norādīt saskaņā ar MKN Nr.485 minēto, kā arī var norādīt un sasniegt labākus rezultātus (piemēram, vairāk apmācītu personu un mazāku personāla mainību).

1. **Kā sadarbības partneris saņems finansējumu?**

Pēc vienošanās par projekta īstenošanu noslēgšanas finansējuma saņēmējs pieprasa finansējumu projekta īstenošanai, t.sk. sadarbības partnera apstiprinātajām darbībām. Finansējuma saņēmējs pārskaita sadarbības partnerim finansējumu uz sadarbības iestādes kontu Valsts kasē.

1. **Kas attiecināms no projekta netiešajām izmaksām?**

No projekta netiešajam izmaksām ir attiecināms viss, kas nav attiecināms no tiešajām izmaksām. Ar norādījumiem par netiešajām izmaksām var iepazīties Finanšu ministrijas metodikā „Metodika par netiešo izmaksu vienotās likmes piemērošanu projekta izmaksu atzīšanā 2014.-2020.gada plānošanas periodā” http://www.esfondi.lv/upload/00-vadlinijas/vadlinijas\_2015/4.3\_Metod\_Netieso\_izmaksu\_vienotas\_likmes\_piemerosanu\_projekta\_izmaksu\_atzisana\_2014-2020\_\_planosanas\_perioda.pdf

1. **Vai sadarbības līgumam ar sadarbības partneri būs pieejama standarta forma?**

Standarta forma netiks izstrādāta. 16.12.2014. Ministru kabineta noteikumos Nr.784 ir norādīti nosacījumi, kas ir iekļaujami sadarbības līgumā.

1. **Vai ir pieļaujams darbiniekiem daļlaika noslodzi nepiemērot katru mēnesi?**

Ir pieļaujams, ka daļlaika noslodze netiek piemērota katru mēnesi.

1. **Ja projekta vadības personāla noslodze attiecībā uz ES fondu funkciju veikšanu ir mazāka par 30%, vai atlīdzības izmaksas ir attiecināmas no netiešajām izmaksām?**

Jā, izmaksas var attiecināt no netiešajām izmaksām.

1. **Kā sagatavot atbilstošu rīkojumu par darbinieku daļlaika noslodzi?**

Ir divi varianti:

1. rīkojumā norādīt konkrētu darbinieku daļlaika noslodzes %, kas ir lielāks par 30%. Darba laika uzskaites tabulā ir norādāma noslodze saskaņā ar rīkojumā minēto;
2. rīkojumā minēt, ka darbiniekam tiks veikta atlīdzības samaksa saskaņā ar faktisko noslodzi (kas lielāka par 30%). Darba laika uzskaitē ir norādāma faktiskā noslodze.
3. **Kā rīkoties gadījumā, ja darbinieka noslodze faktiski ir lielāka kā rīkojumā par daļlaika noslodzi minēto?**

Ja tiek veikti rīkojuma par daļlaika noslodzi grozījumi, tad atlīdzības izmaksas ir attiecināmas atbilstoši faktiskai noslodzei.

1. **Ja darbinieks ir nodarbināts vairākos finansējuma saņēmēja īstenotajos tehniskās palīdzības projektos, vai darba laika uzskaite ir jāveic par katru projektu atsevišķi?**

Darbinieks var veikt kopējo darba laika uzskaiti par visiem projektiem, bet ir jānodala veiktās funkcijas un nostrādātās stundas katrā projektā.

1. **Vai sadarbības partneris var būt projekta vadītājs?**

Nē, sadarbības partneris nevar būt projekta vadītājs.

1. **Vai projektā var neplānot netiešās izmaksas?**

Jā, finansējuma saņēmējs var projektā neplānot netiešās izmaksas.

1. **Kā maksājuma pieprasījumā atspoguļot projekta netiešās izmaksas?**

Maksājuma pieprasījumā jānorāda netiešo izmaksu summa 15 % apmērā no faktiski veiktajām un maksājuma pieprasījumā iekļautajām tiešajām personāla izmaksām.

1. **Vai 2014.-2020.gada plānošanas periodā aktivitātes ir aizstātas ar darbībām?**

Jā, 2014.-2020.gada plānošanas periodā aktivitātes ir aizstātas ar darbībām.

1. **Ja projekta ietvaros ir paredzēta darbība „apmācību organizēšana”, vai kā apakšdarbības ir jānorāda „ lektori” un „ kafijas pauzes” ?**

Ļoti detalizēts apakšdarbību uzskaitījums nav nepieciešams.

1. **Vai, sagatavojot projekta iesniegumu, 1.5.sadaļā „ Projekta darbības un sasniedzamie rezultāti” numerāciju veido paši projekta sagatavotāji?**

Jā, numerāciju veido paši projekta iesnieguma sagatavotāji.

1. **Vai, sagatavojot projekta iesniegumu, 1.6.sadaļā „Projektā sasniedzamie uzraudzības rādītāji atbilstoši normatīvajos aktos par attiecīgā Eiropas Savienības fonda specifiskā atbalsta mērķa vai pasākuma īstenošanu norādītajiem” ir norādāma informācija ņemot vērā arī sadarbības partnera uzraudzības rādītājus?**

Jā, finansējuma saņēmējam uzraudzības rādītāji ir jānorāda ņemot vērā arī sadarbības partnera uzraudzības rādītājus.

1. **Sagatavojot projekta iesniegumu, 2.5.sadaļā „Projekta saturiskā saistība ar citiem iesniegtajiem/īstenotajiem/īstenošanā esošiem projektiem” ir jānorāda informācija arī par 2007.-2013.gada plānošanas periodā īstenotajiem tehniskās palīdzības projektiem?**

Projekta iesnieguma 2.5.sadaļā ir jānorāda informācija gan par finansējuma saņēmēja 2007.-2013.gada plānošanas periodā, gan 2014.-2020.gada plānošanas periodā visiem īstenotajiem tehniskās palīdzības projektiem.

1. **Ja projektā atlīdzības izmaksas ir plānotas sākot ar 2016.gada 1.janvāri, vai projekta iesnieguma 1.pielikumā „ Projekta īstenošanas laika grafiks” „ x” ir liekams 2015.gada IV ceturksnis?**

Jā, jo darbības projektā jau ir uzsāktas 2015.gada IV ceturksnī.

1. **Vai, sagatavojot projekta iesniegumu, projekta budžeta kopsavilkumā var dzēst pozīcijas, kuras projekta ietvaros nebūs nepieciešamas?**

Nē, projekta iesnieguma 3.pielikuma „ Projekta budžeta kopsavilkums” veidlapa nevar tikt modificēta.

1. **Vai projekta ietvaros tiešās un netiešās izmaksas var veikt no viena konta?**

Var veikt no viena konta gan tiešās, gan netiešās izmaksas vai netiešajām izmaksām nodrošina atsevišķu kontu. Ja tiešās un netiešās izmaksas tiek veiktas no viena konta, tad jānodrošina, ka šīs izmaksas ir iespēja nodalīt un atskaitīties tikai par tiešajām izmaksām.

1. **Vai tiks veikta netiešo izmaksu pamatojošo dokumentu pārbaude?**

Nē, netiešo izmaksu pamatojošo dokumentu pārbaudi ES fondu kontrolējošās iestādes neveiks. Neskatoties uz to finansējuma saņēmējam ir jāuzglabā un jāuzskaita visi dokumenti saskaņā ar Latvijas Republikas normatīvajos aktos noteiktajām prasībām un termiņiem.

1. **Vai varēs pretendēt uz MKN Nr.485 noteikto finansējuma rezervi, kura būs pieejama sākot ar 2017.gada 1.janvāri?**

Ja tam būs pietiekami argumentēts pamatojums, finansējuma saņēmējs varēs pretendēt uz finansējuma rezervi.

1. **Vai projekta ietvaros nepieciešamos projektu iesniegumu vērtēšanas pakalpojumus varēs iepirkt kā ārpakalpojumus?**

Jā, projektu iesniegumu vērtēšanas pakalpojumus varēs iepirkt kā ārpakalpojumus.

1. **Darbiniekam, kuram projekta ietvaros ir noteikta daļlaika noslodze, inventāra izmaksas var attiecināt pilnā apmērā (visu iegādes izmaksu summu)?**

Nē, inventāra izmaksas var attiecināt proporcionāli daļlaika noslodzes procentam.

1. **Cik liels ir avansa apjoms, uz kuru var pretendēt pašvaldības?**

Avansa apjoms ir līdz 30% no [pašvaldībai](http://www.l2d.lv/l.php?doc_id=57255) aprēķinātā [maksimāli](http://www.l2d.lv/l.php?doc_id=154963) pieejamā finansējuma apmēra.

1. **Kā pašvaldības var pieprasīt avansu?**

Iesniedzot sadarbības iestādē avansa maksājuma pieprasījumu ar detalizētu skaidrojumu un aprēķinu nepieciešamajai avansa summai Avansa pieprasījums sagatavojams brīvā formā.

Ja finansējuma saņēmējam ir piešķirts avansa maksājums projekta īstenošanai, finansējuma saņēmējs iesniedz sadarbības iestādē maksājuma pieprasījumu piešķirtā avansa maksājuma apmērā sešu mēnešu laikā pēc avansa maksājuma saņemšanas. (27.03.2015. Ministru kabineta noteikumi Nr.130)

1. **Vai avansu var pieprasīt vairākkārt projekta īstenošanas laikā?**

Jā, avansu var pieprasīt vairākkārt projekta īstenošanas laikā, kopējo avansa summu nepārsniedzot 30% no maksimāli pieejamā finansējuma.

1. **Cik ilgā laikā tiek izskatīts/piešķirts avansa maksājums?**

Avansa maksājums tiek izskatīts/piešķirts 10 darba dienu laikā no avansa pieprasījuma saņemšanas dienas.

1. **Vai projekta ietvaros darbiniekam var noteikt 50% slodzi kā projekta vadītājam un 50% slodzi kā projekta īstenotājam?**

Jā, var, ja ir atbilstoši sagatavots rīkojums.

1. **Kā rīkoties situācijā, ja informatīvo plāksni nav iespējams izvietot pie iestādes ieejas?**

Informatīvo plāksni ir jāizvieto sabiedrībai redzamā un pieejamā vietā, piemēram, informācijas centrā.

1. **Kas notiks, ja nebūs sasniegti 15% no tiešajām attiecināmajām personāla izmaksām laika periodā, par kuru tiek iesniegta atskaite (reizi ceturksnī?)? Vai mēs zaudēsim neiztērēto summu vai arī tā pāries uz nākamo periodu?**

Katrā maksājuma pieprasījumā (MP) būs jānorāda netiešās izmaksas tieši 15% no MP iekļautajām personāla izmaksām. Ja laika periodā par kuru tiek iesniegts MP, netiks iztērētas netiešās izmaksas attiecīgajā apjomā, CFLA apstiprinās netiešās izmaksas, aprēķinot tās no MP iekļautajām personāla izmaksām, neskatoties uz to, ka faktiski tās nav iztērētas, un tās pāries uz nākamo periodu. Netiešās izmaksas var tikt zaudētas tikai projekta beigās, ja personāla izmaksas netiks iztērētas plānotajā apjomā.

1. **Kas notiks, ja tiks pārsniegti 15%, un pārsniegumu mēs būsim samaksājuši no pamatbudžeta. Vai pārsniegumu varēs pievienot pie nākamā perioda netiešajām izmaksām, veicot pārgrāmatošanu.**

Netiešās izmaksas drīkst tērēt vairāk, maksājot tās no projekta konta (nav nepieciešams pārsniegumu veikt no pamatbudžeta konta un pēc tam veikt pārgrāmatojumu).  Jāņem vērā, ka netiešās izmaksas tiks apstiprinātas no faktiski MP iekļautajām personāla izmaksām, kā jau norādījām pie iepriekšējā jautājuma. Tas nozīmē, ka, ja piemēram, projekta sākumā tiks iztērētas visas projektā plānotās netiešās izmaksās, tās tiks apstiprinātas proporcionāli MP faktiski iekļautajām personāla izmaksām.

1. **Kurš normatīvais akts regulē atskaitīšanos par netiešajām izmaksām?**

Detalizētākus norādījumus par netiešajām izmaksām var atrast <http://www.esfondi.lv/upload/00-vadlinijas/vadlinijas_2015/4.3_Metod_Netieso_izmaksu_vienotas_likmes_piemerosanu_projekta_izmaksu_atzisana_2014-2020__planosanas_perioda.pdf>

1. **Vai projekta iesnieguma 1.5punktā “Projekta darbības un sasniedzamie rezultāti” ir jānorāda arī darbības, kuras plānots veikt no netiešajām izmaksām?**

Projekta iesnieguma 1.5.punktā  “Projekta darbības un sasniedzamie rezultāti” nav obligāti jānorāda darbības, kuras plāno veikt no netiešajām izmaksām. Ja projekta iesniedzējs vēlas norādīt no netiešajām izmaksām finansētās darbības, to drīkst darīt.

1. **Netiešās izmaksas – vai saskaņā ar Ministru kabineta noteikumu Nr. 485 nosacījumiem netiešās izmaksas projektā var plānot mazāk kā 15% no personāla izmaksām?**

Saskaņā ar vadošās iestādes vadlīnijām Nr.2.1.”Vadlīnijas attiecināmo un neattiecināmo izmaksu noteikšanai 2014.-2020.gada plānošanas periodā” (turpmāk – vadlīnijas) un vadošās iestādes metodiku Nr.4.3. “Metodika par netiešo izmaksu vienotās likmes piemērošanu projekta izmaksu atzīšanā 2014.-2020.gada plānošanas periodā” netiešās izmaksas var plānot 15% apmērā no tiešajām attiecināmajām personāla izmaksām (izņemot pētniecības projektiem – vadlīniju 4.3.2.apakšpunkts un ESF citu attiecināmo izmaksu segšanai – vadlīniju 4.4.apakšpunkts). Attiecīgi **netiek paredzēts, ka netiešo izmaksu likme var būt mazāka par 15%.** Gadījumos, ja finansējuma saņēmējam nav nepieciešamas netiešās izmaksas vai tās nepieciešamas mazāk nekā 15% apmērā, tad tās neplāno vispār un norāda 0%.

1. **Saskaņā ar Eiropas Savienības fondu 2014-2020.gada plānošanas perioda Publicitātes vadlīnijām finansējuma saņēmējiem ir jānodrošina informatīvā plakāta izvietošana sabiedrībai viegli redzamā vietā.  Ja finansējuma saņēmējs īsteno vairākus projektus, vai viņam  jānodrošina atsevišķs informatīvais plakāts  katram projektam?**

Drīkst izvietot katram projektam atsevišķu informatīvo plakātu, kā arī drīkst uzstādīt  vienu informatīvo plakātu, kurā norādīta informācija par visiem Finansējuma saņēmēja pārziņā esošiem Eiropas Savienības fondu projektiem. Minimālais plakāta izmērs ir A3 jeb 297x420mm, kurš, ja ir nepieciešams, drīkst būt arī lielāks.

1. **Kāds ir 2014.-2020. plānošanas perioda tehniskās palīdzības 1.kārtas projektu uzglabāšanas termiņš?**

Projekta dokumentu uzglabāšanas termiņš ir 2028. gada 31. decembris. Bet jāņem vērā, ka šis noteiktais termiņš neietekmē/neatceļ Finansējuma saņēmēju dokumentu glabāšanas termiņus, kas ir noteikti citos normatīvos aktos.  Līdz ar to, ja kāds cits normatīvais akts nosaka garāku glabāšanas termiņu, tas Finansējuma saņēmējam ir saistošs. Lai nodrošinātu vienotu izpratni par dokumentu uzglabāšanas termiņiem, ir plānots šo informāciju iestrādāt arī  Vadlīnijās par Eiropas Savienības struktūrfondu un Kohēzijas fonda līdzfinansētā projekta pārbaudēm 2014.-2020.gada plānošanas periodā.

1. **Ja SAM 11.1.1. un 12.1.1.  projektos ir plānots 1 darbinieks, vai projekta iesnieguma sadaļā 1.6.2. “Rezultātā rādītāji” pie rezultāta rādītāja “Darbinieka mainība” plānoto vērtību var norādīt 0%?**

Rādītāja “Darbinieka mainība” definīcija – (Darbinieki, kas attiecīgajā kalendārajā gadā pārtraukuši darbu Kohēzijas politikas fondu ieviešanā un vadībā iesaistītajās iestādēs, īpatsvars kopējā šo iestāžu darbinieku skaitā) ir saprotama, ka darbiniekus, kas ir pārtraukuši darbu Kohēzijas politikas fondu ieviešanā konkrētā iestādē, vērtē pret visu konkrētās iestādes darbinieku skaitu, kuru darba pienākumi ir saistīti ar Eiropas Savienības fondiem. Tas nozīmē, ka projekta iesnieguma sadaļā 1.6.2. “Rezultātā rādītāji” pie rezultāta rādītāja “Darbinieka mainība” jānorāda Ministru kabineta noteikumos Nr.485 norādītā vērtība 21%, jo, ja gadījumā darbinieks pārtrauks darbu projektā, tad vērtība tiks dalīta pret konkrētās iestādes visu darbinieku skaitu, kas strādā ar ES fondiem. Piemēram, ja iestādē ar Eiropas Savienības fondiem strādā 100 darbinieki, gada laikā darbu ir pārtraucis 1 projekta cilvēks – mainības % tiek aprēķināts 1/100x100= 1%.

1. **Vai ir attiecināmas iestādes mājas lapas ES fondu sadaļas pielāgošanas/uzlabošanas izmaksas SAM 10.1.2. projekta ietvaros?**

Jā, šādas izmaksas ir attiecināmas informatīvo un publicitātes pasākumu ietvaros, kam jābūt iekļautam ES fondu komunikācijas plānā.

1. **Vai projekta iesnieguma 3.pielikumā “Projekta budžeta kopsavilkums” netiešajām izmaksām jānorāda arī “Daudzums” un “Mērvienība”?**

Nē, šīs kolonnas par netiešajām izmaksām nav jāaizpilda, arī PVN nav jānorāda.

1. **Kādos gadījumos jānorāda PVN projekta iesnieguma 3.pielikumā “Projekta budžeta kopsavilkums”?**

Ja projekta iesniedzējs ir reģistrējies kā PVN maksātājs.

1. **Ja iestādē plānots mainīgs projekta īstenošanā iesaistīto personu skaits (slodžu skaits, kam atlīdzību finansē no ES fondu tehniskās palīdzības), kas jānorāda 1.6.1.punktā kā uzraudzības rādītājs?**

Kā sasniedzamā uzraudzības rādītāja “Darbinieku skaits, kuru algas līdzfinansē tehniskā palīdzība” vērtība jānorāda plānotais maksimālais slodžu skaits, nevis darbinieku skaits, kas būs nodarbinātas uz 2018.g. 31.decembri.

1. **Vai projekta iesnieguma 1.3.punktā noteikti jānorāda statistikas dati, veiktās priekšizpētes rezultātus, atsauces uz pētījumiem, izvērtējumiem?**

Nē, šī informācija nav obligāti norādāma, bet var izmantot, piemēram, veikto pētījumu par iedzīvotāju informētību par ES fondiem datus, statistiku par darbinieku mainību valsts iestādēs (t.sk. ES fondu jautājumos nodarbinātie).

1. **Ja projekta vadības izmaksas netiek finansētas no tiešajām projekta izmaksām, vai projekta vadība jānorāda kā atsevišķa darbība projekta iesnieguma 1.5.punktā?**

Nē, šādā gadījumā projekta vadību var nenorādīt kā atsevišķu darbību, projekta vadības kapacitāte tiek aprakstīta 2.1.punktā.

1. **Par projektu iesniegumu atlases nolikuma 7.6. punktu - projekta budžetā (projekta iesnieguma 3.pielikums) norādīto uzņēmuma līgumu izmaksu aprēķina atšifrējums, kas pamato plānoto izmaksu apmēru uz vienu rādītāja vienību (informācija par veiktajām tirgus aptaujām, statistikas datiem, pieredzi līdzīgos projektos u.tml.) (ja attiecināms). Kādos gadījumos sagatavojot tehniskās palīdzības projekta budžetu šis nosacījums ir attiecināms?**

Tehniskās palīdzības specifiskā atbalsta mērķu ietvaros projektu iesniegumu atlases nolikuma 7.6.punkts ir attiecināms, ja projekta iesniedzējs uzskata par nepieciešamu projekta iesniegumam pievienot attiecīgos pielikumus, kas pamato budžeta kopsavilkumā norādītās izmaksas, šī nav obligāta prasība.

1. **Vai 10.1.2.SAM 5.sadaļa Publicitāte rakstīt informāciju tikai par informatīvo plakātu vai arī projekta ietvaros paredzētajām darbībām - preses relīzēm, infografikām, informāciju internetā?**

10.1.2. (ESF) projekta 5.sadaļā norāda informāciju par obligātajiem projekta publicitātes pasākumiem – plakātu un informāciju internetā, pārējo pie darbībām 1.5.sadaļā.

1. **Vai 11.1.1. SAM 1.6.1. un 1.6.2.p. Iznākuma un rezultāta rādītāji jāraksta arī par Valsts kancelejas organizētajām apmācībām, tā kā apmācības netiks finansētas no TP?**

11.1.1. (ERAF) rādītājos jāieskaita VK organizēto apmācību dalībnieki (unikālās personas). Ar VK vienojāmies, ka apmācītās unikālās personas uzskaitīs katra iestāde savas apmācītās personas (lai novērstu personu dubultu ieskaitīšanu rādītāja vērtībā), pie 1.5. attiecīgās darbības apraksta norādiet, ka tās ir VK organizētās apmācības, par kurām netiek veikta samaksa no šī projekta līdzekļiem.

1. **Ko ietver ES fondu plānošanas darbība?**

Piemēram, Darbības programmas plānošanas dokumentu sagatavošanas izmaksas, pētījumi, u.c., kas pamato veiktos ieguldījumus, dažādas aptaujas.

1. **Sadarbības partneriem no 2014.-2020.g. perioda TP projekta līdzekļiem paredzēts apmaksāt arī 2007.-2013.g.perioda projektu uzraudzības funkcijas, jo 2007.-2013.g.perioda projekti noslēdzas tikai 31.12.2018. un attiecīgi maksājuma pieprasījumi, progresa pārskati u.c. atskaites tiek iesniegtas 2016.g. sākumā, vajadzīgs cilvēku resurss, kas tos izskata. Vai šīs izmaksas ir attiecināmas?**

Izstrādājot 25.08.2015.  MK noteikumus Nr. 485, atbalstāmā darbība – 2007.-2013. gada plānošanas perioda pēcuzraudzības nodrošināšana  ietver visas darbības, lai sekmīgi nodrošinātu perioda pēcuzraudzību un funkcijas, kas saistītas ar 2007.-2013. plānosānas perioda slēgšanu. Pēc būtības visas zemāk uzskaitītās darbības ir nepieciešamas, lai nodrošinātu sekmīgu 2007.-2013. gada plānošanas perioda pabeigšanu, tādejādi tās ir atbalstāmas  2007.-2013. gada plānosānas perioda pēcuzraudzības funkcijas ietvaros.

1. **Vai var vienā TP projektā (piemēram, SAM 11.1.1.) plānot pilnu algu projekta vadītājam, kurš veiktu projekta vadītāja funkcijas arī citā TP projektā (piemēram, SAM 10.1.2.)?**

Vienam projekta vadītājam, kurš pilda projekta vadītāja pienākumus vairākos TP SAM, **nevar** maksāt pilnu algu tikai no viena SAM, šādos gadījumos atlīdzību var attiecināt proporcionāli no abiem/visiem SAM.

1. **Vai netiešās izmaksas tiek aprēķinātas no Finansējuma saņēmēja un sadarbības partnera kopējām plānotajām personāla izmaksām?**

Jā, ja sadarbības partnerim nevajag, tad finansējuma saņēmējs var izlietot arī tās, jo netiešo izmaksu sadale starp saņēmēju un partneri ir saņēmēja ziņā.

1. **Projekta iesnieguma 1.5. punktā esam paredzējuši tikai divas darbības – atalgojumu un netiešās izmaksas. Kas jānorāda ailē „projekta darbība” un „projekta darbības apraksts”?**

1.5.punktā zem attiecīgās projekta darbības varat norādīt tikai atlīdzības nodrošināšanu, kā rezultātu norādot slodžu skaitu. Attiecīgi darbības aprakstā rakstīsiet, kādas ES fondu vadības funkcijas veiks šis projekta īstenošanas personāls. Netiešās izmaksas nav jānorāda kā projekta darbība 1.5.punktā.

**58. Ar ko pēc būtības atšķiras 1.6.1. un 1.6.2. sadaļās 2.punktā iekļautie rādītāji?**

1.6.2.punktā - personas, kas paaugstinājušas savu kompetenci pēc atbalsta saņemšanas -jānorāda apmācības pabeigušās personas, kas ieguvušas sertifikātus, savukārt 1.6.1.punktā jānorāda arī apmācības uzsākušās personas, kas vēl nav pabeigušas apmācības. Visbiežāk norādītās vērtības sakritīs, bet atsevišķos gadījumos var atšķirties.

**59. Vai projektā plānotajām darbībām (PIV 1.5.sadaļa) rezultātam ir jāsakrīt ar 1.6 sasniedzamo rādītāju?**

Jā, vēlams lai sakristu, tā būtu redzams, kā noteikta uzraudzības rādītāja vērtība, bet atsevišķos gadījumos var arī nesakrist.

**60. 10.1.2 SAM tehniskās palīdzības projekta 1.6.sadaļa paredz iznākuma rādītāju “atbalstītie ikgadējie obligātie publicitātes pasākumi”. Kāda informācija šeit jānorāda?**

Obligātie ikgadējie pasākumi ir tikai Vadošajai iestādei, pārējie projektu iesniedzēji norāda “-“ vai “0”.

**61.** **Vai projekta vadības personāla atlīdzības limitā 26 500 euro iekļaujas arī obligāto veselības pārbaužu, veselības apdrošināšanas un redzes korekcijas līdzekļu izmaksas?**

Jā, projekta vadības personāla obligāto veselības pārbaužu, veselības apdrošināšanas un redzes korekcijas līdzekļu izmaksām, kuras minētas Ministru kabineta  noteikumu Nr.485 15.4., 19.3., 28.8. un 38.10.punktā, jāiekļaujas projekta vadības personāla atlīdzības noteiktajā limitā 26 500 euro, kas noteikts Ministru kabineta noteikumu Nr.485 15.3., 19.2, 28.7. un 38.9. punktā. Savukārt aprēķinot netiešās izmaksas, obligāto veselības pārbaužu, veselības apdrošināšanas un redzes korekcijas līdzekļu izmaksu daļu aprēķinā neiekļauj.